Да школьнікаў завітаў драматург, выкладчык акторскага майстэрства Васіль Дранько-Майсюк. Разам з прадстаўніком кампаніі “Будзьма беларусамі!” ён прэзентаваў новае выданне “Азбукі – вясёлы вулей” Рыгора Барадуліна. Гледачы не толькі слухалі цікавы аповед пра кнігу, але і самі ўдзельнічалі ў яе прэзентацыі – разам з выступоўцай хлопчыкі і дзяўчынкі ставілі цэлыя спектаклі па вершах з кнігі. Акрамя таго, дзеці прыйшлі на сустрэчу падрыхтаванымі: яны добра пазнаёміліся з біяграфіяй і творчасцю Рыгора Барадуліна: чыталі яго вершы (з уласнымі ілюстрацыямі), распавядалі гасцям пра яго жыццёвы і творчы шлях. Сустрэча была вельмі насычанай і вясёлай – прынесла задавальненне і дзецям і выступоўцам.